Rīgas 25. vidusskola

Rīgas 25. vidusskola ir vidusskola Rīgā, kurā mācības notiek no 1. līdz 12. klasei. Tā atrodas Rušonu ielā 6, Ķengaragā.

 Vēsture 
Skola uzsāka savu darbību . Jauno skolu uzbūvēja toreiz vēl maz apdzīvotā vietā, blakus nedaudzajām privātmājām. Sākumā skolēnu skaits bija ļoti liels, jo Rīgas 25. vidusskola bija vienīgā šajā rajonā. Tāpēc dažos mācību gados mācības notika trijās maiņās. Šajā laikā tā bija latviešu-krievu skola. Kopš 1970. gada Rīgas 25. vidusskola ir latviešu mācībvalodas skola. Kopš 1969. gada skolā ir automācības novirziens. 1993. gadā Rīgas Svētā Jāņa evaņģēliski luteriskajā baznīcā tika iesvētīts skolas karogs.

 Izglītības programmas 
 Vispārējās pamatizglītības programma;
 Vispārējās vidējās izglītības programmas:
 Ekonomika un politika;
 Matemātika un dabaszinības;
 Vispārizglītojošā virziena programma.

 Interešu izglītības programmas 
 Skolēnu pašpārvalde
 Eiroklubs
 Vēstures klubs
 Vides klubs
 Vācu valoda vieno
 Sporta sekcijas
 Floristika
 Tautas deju pulciņš
 Koris
 Florbols
 Basketbols (dalība "VEF Rīgas skolu superlīgā")
 Datorika

 Direktori 
DirektorsLaiksIrēna Sējēja  1963—1964Nikolajs Ņekrasovs  1964—1966Aivars Ozols  1966—1985Zigurds Eglītis  1987—1988Viesturs Deksnis  1988—1994Inga Nestere  1994—pašlaik

 Sasniegumi 
21. gadsimta sākumā ir gūti atzīstami panākumi valsts olimpiādēs matemātikā, latviešu valodā un literatūrā, vizuālajā mākslā, vēsturē. Četrus gadus pēc kārtas skolēnu radošie literārie darbi ir augstā līmenī novērtēti Eiropas jauniešu literārajā konkursā Austrijā.perplex.at  Triju gadu sadarbības ar Vācijas pilsētas Billerbekas skolu rezultātā tika uzņemta filma par cilvēkiem un viņu likteņiem Vācijā un Latvijā Otrā pasaules kara kontekstā. Skolas Eirokluba dalībnieki katru gadu par labu līdzdalību konkursos tiek uzaicināti apmeklēt Eiropas Parlamentu. Daudzu gadu laikā ir koptas sporta darba tradīcijas — vieglatlētikas pulciņa audzēkņi ir guvuši augstus sasniegumus Eiropas līmeņa sacensībās šķēpa mešanā jauniešu vecuma grupās.

 Eiropas klubs "Eirooptimisti" 
Eiropas klubu vada ģeogrāfijas skolotāja Vita Ozola. Šobrīd Eiropas klubs galvenokārt nodarbojas ar apmaiņas projekta rīkošanu, kas norisinās starp Rīgas 25. vidusskolu un Stålforsskolan skolu, kura atrodas Zviedrijas pilsētā Eskilstūnā.


Zviedrijā šo projektu vada Pērs Mangnuss Sjestrems. Šā projekta ietvaros katru mācību gadu latvieši ciemojas zviedru skolā un zviedri — latviešu skolā apmēram 4 dienas. Skolēni apmeklē dažādas mācību stundas, gatavo prezentācijas par savu valsti, rīko darbnīcas. Tiek rīkotas sadraudzības sporta spēles un koncerti, kuros jaunieši muzicē.

 Ievērojami absolventi 

 Alīda Ābola — orientieriste
 Arvīds Babris — režisors
 Gaidis Bērziņš — politiķis
 Leolita Bļodniece — šķēpa metēja
 Kristīne Buša — šķēpa metēja
 Edvīns Inkēns — politiķis, žurnālists
 Valts Kalniņš — politologs
 Dite Liepa — basketboliste
 Rihards Mailītis — dejotājs
 Raivis Mežis — šķēpa metējs
 Jānis Neimanis — tiesnesis
 Ilmārs Poikāns (pazīstams kā "Neo") — LU Matemātikas un informātikas institūta pētnieks
 Ilze Pukinska — aktrise
 Māris Ruks — rakstnieks, publicists
 Veiko Spolītis — izglītības darbinieks, politiķis
 Jānis Sprukts — hokejists
 Ainārs Šlesers — politiķis
 Anita Šmite — deju tiesnese
 Aigars Štokenbergs — jurists, politiķis
 Evita Trušele — šķēpa metēja
 Roberts Zīle — politiķis
 Irina Vinnika — žurnāliste

 Atsauces 

 Ārējās saites 
 Rīgas 25. vidusskolas mājaslapa
 Rīgas 25. vidusskolas arhīvs

Kategorija:Ķengarags
Kategorija:Vidusskolas Rīgā